|  |
| --- |
| D:\Dokumenti\Grb i zastava Velike Gorice\Grb_RH_220pix.png |
| **REPUBLIKA HRVATSKA** |
|  |
| **ZAGREBAČKA ŽUPANIJA**  **GRAD VELIKA GORICA**  UPRAVNI ODJEL ZA  URBANIZAM I ZAŠTITU OKOLIŠA |
|  |



KLASA: 351-01/22-001/1

URBROJ: 238-31-06/331-2022-3

Velika Gorica, 15. veljače 2022.

Temeljem Zakona o udrugama (Narodne novine br. 74/2014, 70/2017, 98/2019), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine br. 37/21), Pravilnika o financiranju udruga i drugih neprofitnih organizacija iz Proračuna Grada Velike Gorice (Službeni glasnik Grada Velike Gorice broj 1/16) i Odluke o načinu raspodjele raspoloživih sredstava iz Proračuna Grada Velike Gorice za 2022. godinu (Klasa: 351-01/2022-01/1, Urbroj: 238-31-13/02551-22-1, od 11. siječnja 2022.) Gradonačelnik Grada Velike Gorice objavljuje

**Javni natječaj za financiranje programa i projekata udruga u području zaštite okoliša i prirode u 2022. godini**

(1) Grad Velika Goricapoziva udruge (u nastavku: Natjecatelji), koje su programski usmjerene na rad u području zaštite okoliša i prirode na području Grada Velike Gorice, da podnesu prijavu za ostvarivanje financijske podrške programima i projektima od strane Grada Velike Gorice u 2022. godini.

(2) Natjecatelji sukladno Javnom natječaju za financiranje programa i projekata udruga u području zaštite okoliša i prirode u 2022. godini (u nastavku: Javni natječaj) mogu podnijeti prijavu za financijsku podršku programu/projektu koji doprinosi promicanju zaštite okoliša i prirode.

(3) Prioritetna područja ovog Natječaja obuhvaćaju:

1. razvoj inovativnih modela, tehnologija i rješenja u zaštiti prirode i okoliša, utemeljenih na načelima održivog razvoja, osobito u području povećanja energetske učinkovitosti, korištenja obnovljivih izvora energije i ekološkog graditeljstva;
2. očuvanje i revitalizacija zaštićenih prirodnih područja, i drugih prirodnih vrijednosti;
3. detekciju onečišćenih lokacija i onečišćivača na području Grada, čišćenje „divljih“ odlagališta otpada uz uspostavu mjera za sprječavanje njihovog ponovnog nastajanja;
4. edukaciju građana, naročito djece i mladih, o zaštiti prirode i okoliša, osobito o prethodno navedenim temama, održavanjem radionica, tribina, konferencija, sajmova i drugih manifestacija te izradom tiskanih i elektroničkih edukacijskih materijala;
5. ostale aktivnosti Korisnika koje pridonose zaštiti i očuvanju prirode i okoliša.

(4) Programi/projekti koje žele ostvariti financiranje moraju se provoditi unutar administrativnog područja Grada Velike Gorice.

(5) Ukupno planirana vrijednost Javnog natječaja je **100.000,00 kuna.**

Iznos financiranja koji se može zatražiti i ugovoriti po pojedinom programu/projektu je od **3.000,00 kuna** do najviše **20.000,00 kuna**, a planira se ugovoriti dodjela financijskih sredstava za okvirno 6 programa/ projekata.

(6) **Rok** **za podnošenje prijava** **počinje danom objave natječaja** i **traje zaključno do dana 15. veljače 2022.** **do 15:00 sati (ako se podnosi poštom ili osobno), odnosno do 24:00 sata ako se šalje elektroničkim putem**.

(7) Svaki Natjecatelj u okviru Javnog natječaja može podnijeti **samo jednu prijavu** za financijsku podršku programu/projektu za razdoblje provedbe do 31. 12. 2022. godine.

(8) Mjerila koja Natjecatelji moraju ispunjavati, dokumentacija koja se prilaže, ostvarivanje prednosti u financiranju i prihvatljivi prijavitelji detaljno su opisani u Uputama za prijavitelje.

(9) Prijave se dostavljaju isključivo na propisanim obrascima, koji su zajedno s Uputama za prijavitelje, dostupni na mrežnim stranicama Grada Velike Gorice: [www.gorica.hr](http://www.gorica.hr)

(10) Prijavna dokumentacija s obveznim prilozima može se podnijeti elektroničkim putem slanjem na adresu elektronske pošte: [**zastita-okolisa@gorica.hr**](mailto:zastita-okolisa@gorica.hr)

ili se podnosi preporučeno, poštom ili osobno (predaja na urudžbeni zapisnik) u zatvorenoj omotnici na sljedeću adresu:

**Grad Velika Gorica**

**Upravni odjel za urbanizam i zaštitu okoliša**

**Trg kralja Tomislava 34**

**HR-10410 Velika Gorica**

uz napomenu na omotnici:

**„NE OTVARATI -** **Javni natječaj za financiranje programa i projekata udruga u području zaštite okoliša i prirode u 2022. godini“**

Postupak zaprimanja, otvaranja i pregleda dostavljenih prijava, ocjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom te indikativni kalendar provedbe Javnog natječaja detaljno su opisani u Uputama za prijavitelje.

Razmatrat će se samo pravodobno dostavljene prijave koje u cijelosti zadovoljavaju propisane uvjete Javnog natječaja.

(9) Sva pitanja vezana uz Javni natječaj mogu se postaviti nadležnom upravnom odjelu, isključivo elektroničkim putem, slanjem upita na adresu elektroničke pošte: [zastita-okolisa@gorica.hr](mailto:zastita-okolisa@gorica.hr)

Datum objave: 17. siječnja 2022.